
PROCES VERBAL

Nr.98 din 06.05.2011

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi
membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.

Au asistat:

C.Marin – Preşedintele Companiei, A.Dorogan – Directorul radiodifuziunii, A.Sîrbu – Directorul televiziunii, I.Borş și A.Orlov – redactori-consultanţi în Serviciul monitorizare internă.

Ordinea de zi publicată:

1. Reflectarea campaniei electorale la alegerile locale generale din 5 iunie 2011 de către IPNA Compania „Teleradio-Moldova”.
2. Modificarea Caietului de sarcini al IPNA Compania „Teleradio-Moldova” pentru anul 2011 (planul financiar şi declaraţia politicii de programe).
3. Diverse.
S-a votat începerea şedinţei.

“Pentru” – unanim (5 voturi; V.Meşină-Prodan a întârziat 5 minute).

S-a propus aprobarea Ordinii de zi cu următoarele modificări:
1. Alegerea secretarului şedinţei din 6 mai 2011.
2. Reflectarea campaniei electorale la alegerile locale generale din 5 iunie 2011 de către IPNA Compania „Teleradio-Moldova”.
3. Modificarea Declaraţiei IPNA Compania „Teleradio-Moldova” privind politica editorială pentru campania electorală.
4. Cuantumul plăţilor salariale ale angajaţilor IPNA Compania „Teleradio-Moldova”pentru perioada 1 ianuarie-31 decembrie 2010.
5. Diverse.
S-a votat: “Pentru” – unanim (6 voturi).
1. Alegerea secretarului şedinţei CO din 6 mai 2011.

Dna R.Lozinschi-Hadei a propus candidatura dnei V.Bogatu la funcţia de secretar al şedinţei.
S-a votat: “Pentru” – unanim (6 voturi).
2. Reflectarea campaniei electorale la alegerile locale generale din 5 iunie 2011 de către IPNA Compania „Teleradio-Moldova”.
După prezentarea informaţiei din rapoartele de monitorizare pentru perioada 26 aprilie – 1 mai de către directorii televiziunii şi radiodifuziunii şi redactorii consultanţi din Serviciul monitorizare internă, membrii CO au adresat întrebări de concretizare şi au înaintat propuneri privind îmbunătăţirea aspectului tehnic şi de conţinut al rapoartelor. La propunerea Preşedintelui CO s-a luat act de rapoartele prezentate.
S-a votat: “Pentru” – unanim (6 voturi).
3. Modificarea Declaraţiei IPNA Compania „Teleradio-Moldova” privind politica editorială pentru campania electorală.
A.Sîrbu a solicitat aprobarea modificării orelor de difuzare a emisiunii „Votul tău” din 12 mai 2011 în legătură cu difuzarea Concursului Eurovision.

S-a votat: “Pentru” – unanim (6 voturi).

4. Cuantumul plăţilor salariale ale angajaţilor IPNA Compania „Teleradio-Moldova” pentru perioada 1 ianuarie – 31 decembrie 2010.
E.Rîbca a înaintat chestiunea în dezbatere membrilor CO şi a propus adoptarea hotărârii prin care să fie publicată informaţia privind cuantumul plăţilor salariale, fără a include primele două rubrici: numărul de tabelă şi numele, prenumele angajatului.

S-a votat: “Pentru” – unanim (6 voturi).

5. Diverse.
Membrii CO au fost informaţi de către directorii radiodifuziunii şi televiziunii despre organizarea dezbaterilor la Radio şi TV, modificarea ce va fi inclusă în Declaraţia IPNA Compania „Teleradio-Moldova” privind politica editorială pentru campania electorală în alegerile locale din 5 iunie 2011. La final membrii CO au solicitat să fie informaţi la următoarea şedinţă despre rezultatele examinării petiţiei dlui I.Cornescu, expediată de CCA.
    Durata şedinţei: 15:00-16:34
Au semnat:

1. Eugeniu RÎBCA       __________ Preşedintele Consiliului de Observatori

2. Viorica  BOGATU     _________ Secretarul şedinţei Consiliului de Observatori
3. Aurelia PERU-BALAN ____________

4. Vitalie ŢAPEŞ ___________________

5. Raisa LOZINSCHI-HADEI _________

6. Viorica MEŞINĂ-PRODAN _________

Preşedintele CO __________                                           LŞ                     Secretarul şedinţei CO  ________________


